b"\n_START_ARTICLE_\nBora Bora\n_START_PARAGRAPH_\nBora Bora je otok v Francoski Polineziji, z glavnim mestom Vaitape. Skupaj z osrednjo skupino 14 otokov v tvori avtonomno dr\xc5\xbeavo. Francija danes skrbi le \xc5\xa1e za nekatera podro\xc4\x8dja svojega prekomorskega teritorija, npr. za zunanjo politiko._NEWLINE_Otok je leta 1777 odkril James Cook, kmalu po odkritju so sem pri\xc5\xa1li prvi misionarji, \xc5\xbee leta 1842 je Bora-Bora pre\xc5\xa1el pod francosko okrilje. Med drugo svetovno vojno je slu\xc5\xbeil kot baza ameri\xc5\xa1kim vojakom._NEWLINE_Na 38 km\xc2\xb2 velikem otoku je prevladujo\xc4\x8da dejavnost turizem. Na ju\xc5\xbeni strani otoka so krasne pla\xc5\xbee, ve\xc4\x8dinoma dostopne le s \xc4\x8dolni. Vegetacija je tropska. Zna\xc4\x8dilne rastline so orhideje in praproti. Na otoku je ugasli vulkan Otemanu visok 727 m. Turisti\xc4\x8dna zanimivost je ogled lagune s hranjenjem morskih psov. To so kladvenice. Kljub nevarnemu videzu so \xc5\xbeivali povsem nenevarne, tako da se lahko potapljate med njimi.\n_START_SECTION_\nPodnebje\n_START_PARAGRAPH_\nPodnebje Oceanije je tropsko, torej pomladno-poletno skozi vse leto. Povpre\xc4\x8dne temperature so 22-30\xc2\xa0\xc2\xb0C z najve\xc4\x8d padavinami med decembrom in marcem. Tudi vegetacija je tropska, najbolj znano cvetje Tahitov so orhideje. Otok je vulkanskega izvora in vklju\xc4\x8duje 10 oto\xc4\x8dkov, obdanih z velikim koralnim grebenom. V centru otoka se vzpenjata dve gori vulkanskega izvora; Pahie in Ofemanua z najvi\xc5\xa1jim vrhom 727m.\n_START_SECTION_\nLegenda\n_START_PARAGRAPH_\nLegenda pripoveduje o bogu Ta'aro-i, ki je nekega dne lovil ribe in namesto le teh ulovil majhen oto\xc4\x8dek in ga povlekel na povr\xc5\xa1je. Izvlekel je prav Bora-Bor-o, prvotno imenovan Pora-Pora, kar v doma\xc4\x8dinskem jeziku pomeni prvorojenec, prvorojen. Spet drugi Polinezijci pripovedujejo, da je Ta'aroa naredil svet iz \xc5\xa1koljke in je prvotno ustvaril bli\xc5\xbenji otok Raiatea.\n_START_SECTION_\nTurizem\n_START_PARAGRAPH_\nTurizem je najpomembnej\xc5\xa1a dejavnost. Na otoku je letali\xc5\xa1\xc4\x8de. Ko turist prispe, mu doma\xc4\x8dini poka\xc5\xbeejo neverjetno dobrodo\xc5\xa1lico, opravijo tradicionalno ceremonijo. So namre\xc4\x8d bosi, tako kot tudi turist, po\xc4\x8dakajo kar v vodi in ga odnesejo do pla\xc5\xbee, nato mora obedovati z njimi, nato ga pospremijo do bungalova. Zaradi razgibane pokrajine ponuja veliko aktivnosti, kot so \xc5\xa1portno plezanje, smu\xc4\x8danje na vodi, plavanje, potapljanje, ribolov (tune, mahi-mahi ...)."